র‌্যাবের সাথে ‘বন্দুকযুদ্ধে’ গাজীপুরে গুলিবিদ্ধ ৪ গরু চোর আটক – Ekushbd
Home / সারাদেশ / ঢাকা / র‌্যাবের সাথে ‘বন্দুকযুদ্ধে’ গাজীপুরে গুলিবিদ্ধ ৪ গরু চোর আটক
January 5, 2017	ঢাকা, সারাদেশ Leave a comment 275 Views
গাজীপুরে র্যাবের সঙ্গে ‘বন্দুকযুদ্ধে’ গুলিবিদ্ধ অবস্থায় ৪ গরু চোরকে আটক করেছে র্যাব-১। বৃহস্পতিবার (০৫ জানুয়ারি) ভোরে গাজীপুর সিটি করপোরেশনের মজলিশপুর এলাকায় এ ঘটনা ঘটে।
আহতদের গাজীপুরের শহীদ তাজউদ্দীন আহমদ মেডিকেল কলেজ হাসপাতাল থেকে ঢাকা মেডিকেল কলেজ (ঢামেক) হাসপাতালে পাঠানো হয়েছে।
আহতরা হলেন- সিরাজগঞ্জের কাজীপুর থানার দত্তপাড়া এলাকার মহর আলীর ছেলে রফিকুল (২২), বরগুনার বেতাগি থানার কলাবাছিয়া গ্রামের আব্দুল মোতালেবের ছেলে আব্দুল জলিল (২১), ঢাকার মুগদা-মান্ডা এলাকার রফিকুল ইসলামের ছেলে শাওন (৩০)। একজনের পরিচয় জানা যায়নি। তার বয়স আনুমানিক ৩৫ বছর।
র্যাব-১ এর গাজীপুরের কোম্পানি কমান্ডার অতিরিক্ত পুলিশ সুপার মো. মহিউল ইসলাম জানান, বৃহস্পতিবার ভোরে একদল চোর গরু চুরি করে মজলিশপুর এলাকা থেকে পালিয়ে যাচ্ছে, এমন খবর পেয়ে হোতাপাড়ায় ব্যারিকেড দিয়ে ট্রাকটি থামার সংকেত দেওয়া হয়। সংকেত অমান্য করে তারা পালিয়ে যাওয়ার চেষ্টা করে। পরে র্যাব সদস্যরা তাদের পিছু নেয়।
একপর্যায়ে চোররা র্যাব সদস্যদের লক্ষ্য করে গুলি করে। আত্মরক্ষায় র্যাব সদস্যরাও পাল্টা গুলি করে। এসময় কয়েকজন চোর ট্রাক ফেলে পালিয়ে যায়।
পরে ঘটনাস্থল থেকে গুলিবিদ্ধ অবস্থায় ৩ জনকে এবং সকালে আশপাশের এলাকায় তল্লাশি করে আরেকজনকে আটক করা হয়।
Previous আজ আদালতে যাচ্ছেন খালেদা জিয়া
Next শেখ হাসিনাকে ষড়যন্ত্রের মাধ্যমে ক্ষমতাচ্যুত করতে চায় বিএনপি : ওবায়দুল কাদের